M/S Fortuna

M/S Fortuna oli suomalainen sokerijuurikaslastissa ollut kuivalastialus, joka kaatui ja upposi Kihdin selällä 30. lokakuuta 1987 kello 20 aikaan. Laiva oli ollut matkalla Ahvenanmaalta Naantaliin. Aluksessa olleet kaksi aikuista ja kaksi lasta pelastettiin M/S Wellamoon.Merenkulkuhallituksen III arkisto - Sarjat : Onnettomuustutkinta-asiakirjat : Hp:43 M/S Fortuna 1987  

Fortunan ollessa matkalla Naantaliin, laivalla huomattiin että vettä alkoi roiskua sokerijuurikaslastin päälle ja laiva oli jatkuvasti 3-5 astetta kallellaan veden tullessa valuma-aukoista kannelle. Pian Fortuna pyörähti kokonaan ympäri ja jäi kellumaan pohja ylöspäin. Laivalle olleet pääsivät kuitenkin pelastumaan laivan pohjan päälle, josta heidät pelastettiin sitten paikalle tulleeseen M/S Wellamoon. Heti tämä jälkeen Fortuna upposi. Onnettomuustutkinnan perusteella Fortuna oli lähtenyt merelle avoimin lastiluukuin ja koska sokerijuurikaslastia ei ollut riittävästi ahdettu eikä tuettu, se pääsi liikkumaan kallistaen sitten aluksen. Kaksi vuotta aiemmin lokakuussa 1985 tapahtui Kihdin selällä noin 700 metrin päässä Fortunan uppoamispaikasta samantapainen onnettomuus, kun M/S Hanna-Marjut upposi. Tässä onnettomuudessa menehtyi neljä laivan miehistöön kuulunutta.Tickande miljöbomber på havsbottnen, Åbo Underrättelser 22.7.2016 

M/S Fortuna oli rakennettu 1958, laivan alkuperäinen nimi oli M/S Schulau. Sen vetoisuus oli 487 bruttorekisteritonnia, pituus 52,30 metriä, leveys 8,93 metriä ja syväys 3, 50 metriä. Laivan koneen teho oli 370 hevosvoimaa. Suomeen M/S Fortuna oli ostettu 1973 ja viimeksi sen omisti kemiöläinen Kimito Shipping Oy-Ab.Suomen kauppalaivastotietokanta

 Lähteet 

Luokka:Rahtilaivat
Luokka:Laivaonnettomuudet Suomessa
Luokka:Ahvenanmaan historia
Luokka:Vuoden 1987 onnettomuudet
Luokka:1980-luvun onnettomuudet Suomessa
Luokka:Itämeren hylyt